CELEX: 32009R0389
Language: el
Date: 2009-05-12 00:00:00
Title: Κανονισμός (ΕΚ) αριθ. 389/2009 της Επιτροπής, της 12ης Μαΐου 2009 , για την τροποποίηση του κανονισμού (ΕΚ) αριθ. 329/2007 του Συμβουλίου σχετικά με την επιβολή περιοριστικών μέτρων κατά της Λαϊκής Δημοκρατίας της Κορέας

13.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 118/78
            
         
      ΚΑΝΟΝΙΣΜΌΣ (ΕΚ) αριθ. 389/2009 ΤΗΣ ΕΠΙΤΡΟΠΉΣ
   
   της 12ης Μαΐου 2009
   για την τροποποίηση του κανονισμού (ΕΚ) αριθ. 329/2007 του Συμβουλίου σχετικά με την επιβολή περιοριστικών μέτρων κατά της Λαϊκής Δημοκρατίας της Κορέας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 329/2007 του Συμβουλίου (1) και ιδίως το άρθρο 13 στοιχείο δ),
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 6 του κανονισμού (ΕΚ) αριθ. 329/2007, το παράρτημα IV του κανονισμού αυτού περιλαμβάνει κατάλογο προσώπων, οντοτήτων και φορέων που ορίζει η Επιτροπή Κυρώσεων ή το Συμβούλιο Ασφαλείας των Ηνωμένων Εθνών και των οποίων τα κεφάλαια και οι οικονομικοί πόροι πρέπει να δεσμευθούν.
            
         
               (2)
            
            
               Στις 24 Απριλίου 2009, η Επιτροπή Κυρώσεων αποφάσισε να δεσμεύσει τα κεφάλαια και τους οικονομικούς πόρους ορισμένων νομικών προσώπων, οντοτήτων ή φορέων.
            
         
               (3)
            
            
               Επομένως, το παράρτημα IV πρέπει να τροποποιηθεί.
            
         
               (4)
            
            
               Ο παρών κανονισμός πρέπει να τεθεί άμεσα σε ισχύ για να διασφαλιστεί η αποτελεσματικότητα των μέτρων που προβλέπονται σ’αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IV του κανονισμού (ΕΚ) αριθ. 329/2007 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Μαΐου 2009.
      
         
            Για την Επιτροπή
         
         Eneko LANDÁBURU
         
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 88 της 29.3.2007, σ. 1.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ IV
            
               Κατάλογος των προσώπων, οντοτήτων και φορέων που αναφέρονται στο άρθρο 6
            
            
                        A.
                     
                     
                        
                           Φυσικά πρόσωπα
                        
                        —
                     
                  
                        B.
                     
                     
                        
                           Νομικά πρόσωπα, οντότητες ή φορείς
                        
                        
                                    (1)
                                 
                                 
                                    
                                       Korea Mining Development Trading Corporation [επίσης γνωστή ως α) CHANGGWANG SINYONG CORPORATIΟΝ· β) EXTERNAL TECHNOLOGY GENERAL CORPORATIΟΝ· γ) DPRKN MINING DEVELOPMENT TRADING COOPERATIΟΝ· δ) “KOMID”]. Διεύθυνση· Central District, Πιονγκγιάνγκ, ΛΔΚ. Άλλες πληροφορίες: Ένας από τους μεγαλύτερους εμπόρους όπλων και κυριότερος εξαγωγέας εμπορευμάτων και εξοπλισμού που συνδέονται με βαλλιστικούς πυραύλους και συμβατικά όπλα.
                                 
                              
                                    (2)
                                 
                                 
                                    
                                       Korea Ryonbong General Corporation [επίσης γνωστή ως α) KOREA YONBONG GENERAL CORPORATIΟΝ· β) LYONGAKSAN GENERAL TRADING CORPORATION]. Διεύθυνση: Pot’onggang District, Πιονγκγιάνγκ, ΛΔΚ· Rakwondong, Pothonggang District, Πιονγκγιάνγκ, ΛΔΚ. Άλλες πληροφορίες: Όμιλος αμυντικών επιχειρήσεων, εξειδικευμένος στις αγορές για λογαριασμό της αμυντικής βιομηχανίας της Λαϊκής Δημοκρατίας της Κορέας (ΛΔΚ) και στη στήριξη των πωλήσεων στρατιωτικού εξοπλισμού της εν λόγω χώρας.
                                 
                              
                                    (3)
                                 
                                 
                                    
                                       Tanchon Commercial Bank [επίσης γνωστή ως α) CHANGGWANG CREDIT BAΝΚ· β) KOREA CHANGGWANG CREDIT BANK]. Διεύθυνση: Saemul 1-Dong Pyongchon District, Πιονγκγιάνγκ, ΛΔΚ. Άλλες πληροφορίες: Κύρια χρηματοπιστωτική οντότητα της ΛΔΚ για τις πωλήσεις συμβατικών όπλων, βαλλιστικών πυραύλων και εμπορευμάτων συνδεόμενων με τη συναρμολόγηση και την κατασκευή τέτοιων όπλων.»